Årets spiller i 1. divisionsklubben Hobro tager endnu en sæson for himmerlændingene. Parterne har netop forlænget samarbejdet.

Jonas Damborg kom til Hobro IK inden denne sæson efter at have spillet over 100 førsteholdskampe i Randers FC. Han er netop kåret til årets spiller i klubben. - Jonas har været med til at vinde en del kampe for os i denne sæson, men endnu vigtigere er hans bidrag i det daglige. Vi har arbejder meget med klubbens træningskultur, og der har Jonas i den grad trukket holdet i den rigtige retning. Så vi er rigtig, rigtig glade for at Jonas har valgt at forlænge sin kontrakt med endnu en sæson, lyder det fra sportschef Jens Hammer Sørensen.